李駿傑

李駿傑，係香港男藝人，男團MIRROR成員。

早年 
香港出世，細個去大陸生活，響湖南讀小學。老豆係中港車司機，佢同老豆聚少離多。後嚟返香港生活，畢業於明愛元朗陳震夏中學。由於早年老豆同媽媽離婚，所以李駿傑係由阿婆湊大。響阿婆過身後，李駿傑就自己一個人生活，亦因為童年經歷而形成內向嘅性格。李駿傑因為中意K-pop，所以響6歲嗰陣已經立志成為歌手，小學時期已經成日響班上唱歌，更為自己定目標，話25歲事業未有起色就唔再做歌手。佢曾經參加中國選秀節目《快樂男聲》、《中國好聲音》，亦報名參加過SM公司嘅練習生選拔，但全部落選。

音樂生涯

成為歌手 

2018年佢參加ViuTV選秀節目《Good Night Show 全民造星》。李駿傑早期被指韓味太濃，冇個人特色。而《全民造星》導師劉美君認為李駿傑身上散發出一種與眾不同嘅特質，覺得李可以走妖豔路線，李駿傑響聽取導師意見後，亦建立出自己嘅風格。而經理人花姐亦認為佢可以走好似黃耀明、張國榮咁嘅路線。響20強小組表演《最後誰令你一夜心痴》第一次以偏中性嘅風格表演，響《Good Night Show 全民造星總決賽》中跳唱歌曲《Crazy In Love》，確定自己所走嘅中性風格，不過十強止步。2018年11月30號，ViuTV響「ViuTV全新男子組合誕生日發佈會」宣佈李駿傑正式成為男子偶像組合MIRROR成員，係最後入團嘅成員。

單飛 
2022年2月，MIRROR宣佈李駿傑將會響2月內推出第一支個人單曲，係MIRROR成員中第七位「單飛」嘅成員。2月22號，佢正式推出第一支個人單曲《半》，獲得唔少人前輩就好似林奕匡、鄭欣宜、Serrini等推介或支持。《半》採用李駿傑一直以嚟嘅偏中性音樂風格，帶出人應該接受自己唔同嘅面向，而去正視自己內心嘅渴望，並且成為自己想成為嘅人。《半》推出四日後已經響YouTube突破一百萬點擊率，仲曾經登上YouTube熱門第二位同埋第三位。

2022年7月19號，佢推出第二支個人單曲《九》，靈感嚟自九尾狐，講嘅係每個人要作出選擇嗰陣都會出現好多唔同嘅誘惑，但大家嘅選擇，其實都取決於自己善或者惡嘅個性，但冇論乜嘢選擇，最終都要自己承受後果，所以佢響MV特登以黑、白兩種造型登場，分別代表善同惡。《九》響Youtube已經突破一百萬點擊率。

演出

電視劇
2018年：《做演藝嘅》 飾演 冠峰
2019年：《娛樂風雲》 飾演 歐冠峰
2020年：《男排女將》 飾演 歐陽偉平

網絡劇集
2020年：《把砒霜留給自己》

電視節目
2018年：《Good Night Show 全民造星》參賽者
2018年：《Good Night Show Mirror Go》主持
2020年：《2020 ViuTV 金Bear圍威喂 派獎典禮》嘉賓
2022年：《GO！執！事務所》主持

廣告
2019年：KLOOK 全球旅遊預訂平台app

音樂作品

個人作品

李駿傑微博
MakerVille - 李駿傑
李駿傑後援會Instagram
李駿傑後援會YouTube

駿傑
香港男歌手
香港男演員
香港電視男演員
ViuTV男藝員
MIRROR
Good Night Show 全民造星參賽者